ai4bharat/Pralekha huggingface dataset:
তথ্যওসম্প্রচারমন্ত্রক
মহাত্মা গান্ধীর জন্মের ১৫০ বছর উদযাপন তথা তাঁর মূল্যবোধ নিয়ে পাঁচদিনের প্রদর্শনী
কলকাতা, ২৩ সেপ্টেম্বর, ২০১৯
মহাত্মা গান্ধীর জন্মের সার্ধশতবার্ষিকী উদযাপন উপলক্ষে কেন্দ্রীয় তথ্য ও সম্প্রচার মন্ত্রকের রিজিওনাল আউটরিচ ব্যুরো , কলকাতার উদ্যোগে পাঁচদিনের এক প্রদর্শনীর আয়োজন করা হয়। রবীন্দ্র ভারতী বিশ্ববিদ্যালয়ের জোড়াসাঁকো ক্যাম্পাসে বিশ্ববিদ্যালয়ের জাতীয় সেবা স্কিম -এর সহযোগিতায় মহাত্মা গান্ধীর প্রাসঙ্গিকতা নিয়ে এই প্রদর্শনীর আয়োজন করা হয়। প্রদর্শনী চলবে আগামী ২৭শে সেপ্টেম্বর পর্যন্ত। এই প্রদর্শনীতে মহাত্মা গান্ধীর আদর্শ ও মূল্যবোধের নানা দিক তুলে ধরা হয়েছে। বেলা ১০টা থেকে বিকাল ৫টা পর্যন্ত সকলের জন্য প্রদর্শনী খোলা থাকছে। প্রায় ১০০টি আলোকচিত্রের মাধ্যমে মহাত্মা গান্ধীর জীবনের বিভিন্ন সময়ের নানান আদর্শগত দিকগুলি তুলে ধরা হয়েছে। সাধারণ দর্শক, বিশেষ করে বিদ্যালয় পড়ুয়াদের কাছে মহাত্মা গান্ধীর আদর্শকে তুলে ধরার জন্য এ ধরনের প্রদর্শনীর বিশেষ গুরুত্ব রয়েছে।
পিআইবি কলকাতার অতিরিক্ত মহানির্দেশক শ্রীমতী জেন নামচু তাঁর স্বাগত ভাষণে দেশের স্বাধীনতা আন্দোলনে মহাত্মা গান্ধী ও রবীন্দ্রনাথ ঠাকুরের আদর্শ ও মূল্যবোধগুলির কথা তুলে ধরেন। বিশিষ্ট নৃত্যশিল্পী শ্রীমতী অলকানন্দা রায় গান্ধীজির জীবন ও আদর্শ সম্পর্কে বলতে গিয়ে জানান গান্ধীজি ও রবীন্দ্রনাথ ঠাকুরের মূল্যবোধ ও আদর্শ সম্পর্কে একই ধারণা ছিল। তাঁরা দু’জনেই দেশের উন্নয়নের জন্য মানুষের ক্ষমতায়নের কথা বলেছিলেন। তিনি আরও বলেন, সাধারণ মানুষের পাশাপাশি কৃষকের কল্যাণ ছাড়া দেশের উন্নয়ন সম্ভব নয়। গান্ধীজির আদর্শ অডিও ফরম্যাটে গ্রামীণ মানুষের কাছে পৌঁছে দিতে প্রয়োজনীয় উদ্যোগ গ্রহণের আশ্বাস দেন বিশ্ববিদ্যালয়ের এনএসএস-এর তত্ত্বাবধায়ক অধ্যাপক সোমনাথ সিনহা।
প্রদর্শনীর সুচনা অনুষ্ঠানে আরওবি কলকাতার নির্দেশক শ্রী এ কে এ লাকড়া, দূরদর্শন সংবাদের সহকারী নির্দেশক শ্রীমতী প্রিয়াঙ্কা চরণ প্রমুখ উপস্থিত ছিলেন।
CG/BD/DM
(Visitor Counter : 16
প্রধানমন্ত্রীরদপ্তর
গুদী পাড়ওয়া উপলক্ষ্যে দেশবাসীকে প্রধানমন্ত্রীর শুভেচ্ছা
নতুনদিল্লি, ২রা এপ্রিল, ২০২২
প্রধানমন্ত্রী শ্রী নরেন্দ্র মোদী গুদী পাড়ওয়া উপলক্ষ্যে দেশবাসীকে শুভেচ্ছা জানিয়েছেন। তিনি সকলের সুস্বাস্থ্য ও আনন্দময় জীবন কামনা করেছেন।
এক ট্যুইট বার্তায় প্রধানমন্ত্রী বলেছেন, “ গুদী পাড়ওয়া উপলক্ষ্যে আন্তরিক শুভেচ্ছা জানাই। এই বছরে সকলে সুস্থ থাকুন, সকলের জীবন আনন্দময় হয়ে উঠুক, এই প্রার্থনা করি। নতুন বছরে সকলের মনস্কামনা পূর্ণ হোক।”
CG/CB/
(
স্বরাষ্ট্র মন্ত্রক
জঙ্গি কার্যকলাপে অর্থ সাহায্য এবং দেশে ভারতীয় জাল নোট রুখতে একাধিক পদক্ষেপ
নয়াদিল্লি, ২৪ জুলাই, ২০১৯
জাপানের ওসাকাতে গত ২৮ – ২৯শে জুন আয়োজিত জি-২০ শিখর সম্মেলনের ফাঁকে ব্রিকস্ গোষ্ঠীভুক্ত দেশগুলির এক ঘরোয়া বৈঠকে ভারত সহ অন্যান্য ব্রিকস্ গোষ্ঠীভুক্ত দেশগুলির পক্ষ থেকে আন্তর্জাতিক অর্থ ব্যবস্থাকে সম্পূর্ণ রূপে জঙ্গি কার্যকলাপে অর্থ সহায়তা বিরোধী করে তোলার সিদ্ধান্ত গ্রহণ করা হয়। ব্রিকস্ গোষ্ঠীভুক্ত দেশগুলি যাবতীয় জঙ্গি আক্রমণের নিন্দা করে জঙ্গি কার্যকলাপে অর্থ সহায়তার সমস্ত উৎস, পদ্ধতি ও মাধ্যম বন্ধ করে দেওয়ার ব্যাপারেও দৃঢ় সংকল্প নেয়। রাষ্ট্রসংঘের আওতায় এক কঠোর আন্তর্জাতিক আইনি ব্যবস্থা অনুযায়ী সব ধরণের সন্ত্রাস দমনে সংঘবদ্ধ ও দৃঢ় পদক্ষেপ গ্রহণের বিষয়েও ব্রিকস্ সদস্য দেশগুলির পক্ষ থেকে আন্তর্জাতিক সমুদায়ের কাছে আহ্বান জানানো হয়।
ব্রিকস্ দেশগুলির পক্ষ থেকে আরও বলা হয় জঙ্গি নেটওয়ার্ক ও তাদের কার্যকলাপে আর্থিক মদতদান বন্ধ করার দায়িত্ব সংশ্লিষ্ট রাষ্ট্রের। সন্ত্রাসবাদী কাজকর্মের জন্য ইন্টারনেটের অপব্যবহার রুখতেও ব্রিকস্ দেশগুলি তাদের অঙ্গীকারের কথা পুনরায় ব্যক্ত করে।
দেশে সন্ত্রাসবাদী কাজকর্মের আর্থিক মদত রুখতে সরকারের পক্ষ থেকে একাধিক পদক্ষেপ নেওয়া হয়েছে, এর মধ্যে রয়েছে –
সন্ত্রাসবাদী কাজকর্মে আর্থিক মদত রুখতে ১৯৬৭’র বেআইনি কার্যকলাপ  আইনকে আরও সংঘবদ্ধ করা হয়েছে।
জাতীয় তদন্ত সংস্থা বা এনআইএ’তে জঙ্গি তহবিল সহায়তা এবং জাল মুদ্রা নিয়ন্ত্রণ সেল গঠন করা হয়েছে।
রাজ্য ও কেন্দ্রশাসিত অঞ্চলগুলিকেও জঙ্গি-আর্থিক মদতদানের বিষয়ে সতর্ক করে দিয়ে বিশেষ পরামর্শ জারি করা হয়েছে।
জঙ্গি-আর্থিক মদত রুখতে রাজ্য পুলিশ কর্মীদের জন্যও নিয়মিতভাবে প্রশিক্ষন কর্মসূচির আয়োজন করা হয়েছে।
দেশে জাল ভারতীয় নোট ছড়ানোর সঙ্গে যুক্ত নেটওয়ার্ক জঙ্গি-আর্থিক মদতের এক গুরুত্বপূর্ণ মাধ্যম। এই কেন্দ্রীয় স্বরাষ্ট্র মন্ত্রক নিরাপত্তা এজেন্সিগুলির মধ্যে গোয়েন্দা তথ্য আদান-প্রদানে বিভিন্ন প্রতিষ্ঠানের মধ্যে সমন্বয় বজায় রাখতে একটি গোষ্ঠী গঠন করেছে।
জঙ্গি কার্যকলাপে আর্থিক মদতদানের ঘটনাগুলিতে তীক্ষ্ণ নজর রাখতে কেন্দ্র ও রাজ্যগুলির গোয়েন্দা তথা নিরাপত্তা এজেন্সিগুলি একযোগে কাজ করছে এবং আইন অনুযায়ী ব্যবস্থাও নিচ্ছে।
ভারতীয় মুদ্রা ও নোটের চোরাচালান এবং জাল নোট সম্পর্কে নেপাল ও বাংলাদেশের পুলিশ আধিকারিকদের সচেতন করে তুলতে প্রশিক্ষণ কর্মসূচির আয়োজন করা হয়েছে। লোকসভায় প্রশ্নোত্তর পর্বে এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/BD/SB
(Visitor Counter : 106
তথ্যওসম্প্রচারমন্ত্রক
উপরাষ্ট্রপতি'র দপ্তরে তিন বছরের কার্যকালের বিবরণীর বিষয়ে ‘সংযুক্তি, যোগাযোগ, পরিবর্তন’ শীর্ষক বইয়ের ই- সংস্করণ প্রকাশ করলেন কেন্দ্রীয় মন্ত্রী শ্রী প্রকাশ জাভড়েকর
নয়াদিল্লী, ১১ আগস্ট, ২০২০
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ উপরাষ্ট্রপতি শ্রী এম ভেঙ্কাইয়া নাইডুর উপরাষ্ট্রপতি হিসেবে তিন বছর কার্যকালের বিবরণী বিষয়ে ‘সংযুক্তি, যোগাযোগ, পরিবর্তন’ শীর্ষক একটি বইয়ের ই-সংস্করণ প্রকাশ করেছেন। নতুন দিল্লীর উপরাষ্ট্রপতি ভবনে এই অনুষ্ঠানের আয়োজন করা হয়। অনুষ্ঠানে কেন্দ্রীয় প্রতিরক্ষা মন্ত্রী শ্রী রাজনাথ সিং বইটির কফি টেবিল সংস্করণ প্রকাশ করেছেন।
আড়াইশো পাতার এই বইটি প্রকাশ করেছে তথ্য ও সম্প্রচার মন্ত্রকের প্রকাশনা বিভাগ। এই বইটিতে উপরাষ্ট্রপতি হিসেবে শ্রী নাইডুর ভারত ও বিদেশ ভ্রমণের নানান বর্ণনা চিত্রসহ তুলে ধরা হয়েছে। কৃষক, বিজ্ঞানী, চিকিৎসক, যুব সম্প্রদায়, প্রশাসক, শিল্পপতি, শিল্পী এবং আরও অন্যান্য ব্যক্তিদের সঙ্গে তাঁর আলাপচারিতার নানান ঝলক হয়েছে এই বইয়ে। উপরাষ্ট্রপতির বিদেশ সফরে, বিশ্ব নেতৃবৃন্দের সঙ্গে আলাপচারিতা এবং বিভিন্ন দেশে প্রবাসী ভারতীয়দের আয়োজিত অনুষ্ঠানে তাঁর ভাষণ সম্পর্কিত বিষয়গুলি এই বইয়ে স্থান পেয়েছে।
বইটির ই-সংস্করণ প্রকাশ করে শ্রী জাভড়েকর বলেন, এই বইটিতে পরিবর্তনশীল ভারতে মানুষের সঙ্গে সংযোগ স্থাপনের বিষয়ের বিভিন্ন দিক তুলে ধরা হয়েছে। উপরাষ্ট্রপতির ভাষণ অনুধাবন করতে চান এমন শিক্ষার্থীদের কাছে এই তৃতীয় সংস্করণের বইটি এক বিশেষ মূল্যবান সম্পদ। তিনি বলেন, এই বইটিতে উপরাষ্ট্রপতির বক্তৃতা, চিন্তাভাবনা এবং সংবেদনশীলতার রূপ ফুটে উঠেছে। সেইসঙ্গে রয়েছে ভাষার এক অনন্য প্রবাহ। এই বইটির কফি টেবিল সংস্করণ প্রকাশ করার জন্য প্রকাশনা বিভাগকে ধন্যবাদও জানান তিনি।
অনুষ্ঠানে প্রতিরক্ষা মন্ত্রী শ্রী রাজনাথ সিং বলেন, উপরাষ্ট্রপতির বক্তৃতাগুলি এক একটি যেন ভাষার শিল্পশৈলী। উপরাষ্ট্রপতি তাঁর হৃদয় থেকে কথা বলেন এবং তাঁর বক্তব্যগুলি চিন্তাভাবনা ও আবেগের প্রতিচ্ছবি, বলেও প্রতিরক্ষা মন্ত্রী জানান। শ্রী সিং বলেন, এটি হল এমন একটি বই যা এক প্রজন্ম অন্য প্রজন্মকে উপহার স্বরূপ প্রদান করতে পারে। পাঠকরা এই বইটি বার বার পড়ে পর্যালোচনাও করতে পারবেন। প্রতিরক্ষা মন্ত্রী এই বইয়ের নামকরণের বিষয় নিয়েও সন্তোষ প্রকাশ করেন।
উপরাষ্ট্রপতি এদিন অনুষ্ঠানে জানান, গত ১ বছরে মানুষের সঙ্গে তাঁর ব্যস্ততার মধ্যে কেটেছে। প্রতিমাসে ২০ জন ব্যক্তিত্বের সঙ্গে আলাপচারিতা, ১৪টি সমাবর্তনে ভাষণ এবং ৭০টি সাধারণ অনুষ্ঠানে বক্তব্য রেখেছেন। কিন্তু তারপরে করোনার কারণে এই ব্যস্ততায় কিছুটা ভাটা পরেছে। তিনি মূলত কৃষক, যুবক, বিজ্ঞানী, শিল্পপতি, চিকিৎসক এবং ভারতীয় প্রবাসীদের সঙ্গে কথাও বলেছেন।
অনুষ্ঠানে কেন্দ্রীয় তথ্য ও সম্প্রচার মন্ত্রকের সচিব শ্রী অমিত খারে ধন্যবাদসূচক বক্তব্য রাখেন। তিনি বলেন,এই বইটি সমাজের সমস্ত স্তরের মানুষকে অনুপ্রাণিত করবে। প্রকাশনা বিভাগের নিদিষ্ট বিক্রয়কেন্দ্র এবং অনলাইনে বইটি কেনা যাবে। সরাসরি এই বইটি কিনতে গেলে দাম পড়বে ১৫০০ টাকা। ওয়েবসাইট থেকে এই বইটি ১১২৫ টাকা দিয়ে কেনা যাবে। অ্যামাজন ও গুগল প্লে বুকস থেকেও বইটি কেনা যাবে। 'ভারত কোষ' পোর্টাল থেকেও এই বইটি পাওয়া যাবে। এই পোর্টালের লিঙ্কটি হল-
http://www.publicationsdivision.nic.in/index.php?route=product/product&product_id=3693
বইটির ই-সংস্করণের জন্য ক্লিক করুন-
https://www.publicationsdivision.nic.in/index.php?route=product/product&product_id=3694
গুগল বুকস-এর লিঙ্কটি হল -
https://books.google.co.in/books/about/CONNECTING_COMMUNICATING_CHANGING_ENGLIS.html?id=w2n2DwAAQBAJ&redir_esc=y
(CG/SS/NS
অর্থমন্ত্রক
জিএসটি-র ঘাটতি পূরণের জন্য ক্ষতিপূরণ হিসেবে ১৩তম কিস্তিতে রাজ্যগুলিকে ৬ হাজার কোটি টাকা দেওয়া হলো
নতুন দিল্লি, ২৫ জানুয়ারি, ২০২১
কেন্দ্রীয় অর্থ মন্ত্রকের ব্যয় বরাদ্দ দপ্তরের পক্ষ থেকে জিএসটি-র ঘাটতি পূরণের জন্য ক্ষতিপূরণ হিসেবে রাজ্যগুলিকে ১৩-তম কিস্তিতে ৬ হাজার কোটি টাকা দেওয়া হয়েছে। এরমধ্যে, ৫,৫১৬.৬০ কোটি টাকা দেওয়া হয়েছে ২৩টি রাজ্যকে। আর ৪৮৩.৪০ দেয়া হয়েছে তিনটি কেন্দ্রশাসিত অঞ্চলকে। এর মধ্যে রয়েছে তিনটি বিধানসভা দিল্লি, জম্মু-কাশ্মীর এবং পন্ডিচেরি, যারা জিএসটি কাউন্সিলের সদস্য। দেশের পাঁচটি রাজ্য অরুণাচল প্রদেশ, মনিপুর, মিজোরাম, নাগাল্যান্ড এবং সিকিমে জিএসটি নিয়ে কোনো ঘাটতি পূরণ নেই।
এপর্যন্ত কেন্দ্রীয় সরকার জিএসটি-র ঘাটতি পূরণের জন্য ক্ষতিপূরণ হিসেবে ৭০ শতাংশ অর্থ বরাদ্দ করেছে। এ বাবদ রাজ্যগুলিকে মোট ৭১,০৯৯,৫৬ কোটি টাকা দেওয়া হয়েছে। অন্যদিকে, ৬,৯০০,৪৪ কোটি টাকা দেওয়া হয়েছে তিনটি কেন্দ্রশাসিত অঞ্চলকে।
যুবওক্রীড়াবিষয়কমন্ত্রক
দেশজুড়ে একমাস ব্যাপী পরিচ্ছন্ন ভারত অভিযানের অঙ্গ হিসেবে ঐতিহাসিক হুমায়ুনের সমাধিস্থলে আজ পরিচ্ছন্ন ভারত অভিযানে অংশ নিলেন শ্রী অনুরাগ ঠাকুর
নতুন দিল্লি, ১২ অক্টোবর, ২০২১
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর আজ সকালে দিল্লিতে ঐতিহাসিক হুমায়ুনের সমাধিস্থলে পরিচ্ছন্ন ভারত অভিযানে অংশ নেন। যুব বিষয়ক দপ্তরের সচিব শ্রীমতী ঊষা শর্মা সহ দপ্তরের উচ্চপদস্থ আধিকারিকরাও এই অভিযানে সামিল হন। আজাদি কা অমৃত মহোৎসবের অঙ্গ হিসেবে এই অভিযানের আয়োজন করা হয়েছে। এই অভিযানের উদ্দেশ্য হল, প্লাস্টিকের মত জঞ্জাল সংগ্রহ ও তার বিনাশ।
এই উপলক্ষে শ্রী ঠাকুর বলেন, জাতির জনক মহাত্মা গান্ধীর স্বপ্ন পূরণে পরিচ্ছন্ন ভারত অভিযান পরিচালিত হচ্ছে। এই অভিযানের মাধ্যমে কেবল পরিচ্ছন্নতার বিষয়ে সচেতনতা প্রচার করা হচ্ছে না, সেই সঙ্গে আশেপাশের এলাকাও স্বাস্থ্যকর রাখার ওপর গুরুত্ব দেওয়া হচ্ছে। তিনি জানান, যুব বিষয়ক ও ক্রীড়া মন্ত্রক সারা দেশজুড়ে স্বেচ্ছা সেবকদের সহায়তায় চলতি অক্টোবর মাসে ৭৫ লক্ষ কেজি বর্জ্য, বিশেষ করে প্লাস্টিক সংগ্রহের লক্ষ্য নিয়েছে। অভিযানের প্রথম ১০ দিনে সারা দেশে ৩০ লক্ষ কেজি জঞ্জাল সংগ্রহ করা হয়েছে। মাস শেষ হওয়ার আগেই এই অভিযানের মাধ্যমে ৭৫ লক্ষ কেজির বেশি বর্জ্য সংগ্রহ করা সম্ভব হবে বলেও শ্রী ঠাকুর দৃঢ় প্রত্যয় প্রকাশ করেন।
শ্রী ঠাকুর দেশবাসীকে সড়ক ও উদ্যানগুলিতে যত্রতত্র প্লাস্টিকের মোড়ক, প্লাস্টিক বোতল ও অন্যান্য জঞ্জাল ছড়িয়ে ছিটিয়ে ফেলার পরিবর্তে নির্দিষ্ট একটি জায়গায় জমা করার আহ্বান জানান। তিনি বলেন, আমরা যে ভাবে নিজেদের ঘরবাড়ি পরিষ্কার পরিচ্ছন্ন রাখি, ঠিক সেভাবেই সর্বজনীন স্থানগুলি পরিচ্ছন্ন রাখাও আমাদের কর্তব্য। মন্ত্রী আরও বলেন, যদি প্রত্যেকেই সচেতন হয়ে ডাস্টবিন ব্যবহার করি, তাহলে ভবিষ্যতে এধরণের পরিচ্ছন্নতা অভিযান চালানোর হয়তো আর প্রয়োজনই পড়বে না।
CG/BD/AS/
(Visitor Counter : 176
প্রধানমন্ত্রীরদপ্তর
রাজ্যের মুখ্যমন্ত্রীদের সঙ্গে বৈঠক করবেন প্রধানমন্ত্রী
নতুন দিল্লি, ১০ মে, ২০২০
প্রধানমন্ত্রী শ্রী নরেন্দ্র মোদী আগামীকাল, বিকেল ৩ টেয় ভিডিও কনফারেন্সের মাধ্যমে রাজ্যগুলির মুখ্যমন্ত্রীদের সাথে পঞ্চম বৈঠক করবেন।
প্রধানমন্ত্রীর কার্যালয়ে পক্ষ থেকে এক ট্যুইট বার্তায় বলা হয়েছে, "প্রধানমন্ত্রী নরেন্দ্র মোদী আগামীকাল বেলা তিনটেয় রাজ্যগুলির মুখ্যমন্ত্রীদের সাথে ভিডিও কনফারেন্সের মাধ্যমে পঞ্চম বৈঠক করবেন।"
(CG/SS
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রী শ্রী মনসুখ মান্ডভিয়া ন্যাশনাল মেডিকেল কমিশনের সঙ্গে একটি পর্যালোচনা বৈঠকে পৌরহিত্য করেছেন
ন্যাশনাল এক্সিট টেস্ট  পরিকল্পনা অনুযায়ী ২০২৩-এর প্রথমার্ধে আয়োজন করার প্রস্তুতি নেওয়া হচ্ছে; ২০২২ সালে মক টেস্ট নেওয়ার পরিকল্পনা করা হয়েছে
নয়াদিল্লি, ৩০ জুলাই, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া আজ ন্যাশনাল মেডিকেল কমিশন -এর সঙ্গে একটি পর্যালোচনা বৈঠকে পৌরহিত্য করেন। চিকিৎসা শিক্ষা সংক্রান্ত গুরুত্বপূর্ণ বিষয় নিয়ে বৈঠকে আলোচনা হয়।
এনএমসি-র আধিকারিকরা ২০২৩ সালের প্রথমার্ধে ন্যাশনাল এক্সিট টেস্ট  আয়োজনের প্রস্তুতি সম্পর্কে বৈঠকে জানান। পরিকল্পনা অনুযায়ী, প্রয়োজনীয় প্রস্তুতি নেওয়া হচ্ছে। ছাত্রছাত্রীদের দুর্ভাবনা দূর করতে ২০২২ সালে মক টেস্ট আয়োজনের পরিকল্পনা করা হয়েছে। নেক্সট-এর প্রথম ও দ্বিতীয় ধাপের ফলাফল এমবিবিএস-এর চূড়ান্ত বর্ষে উত্তীর্ণ হওয়া ছাত্রছাত্রীদের যোগ্যতা নির্ধারণ করবে। এছাড়াও, ভারতে আধুনিক পদ্ধতিতে তাঁরা যাতে চিকিৎসা করতে পারেন তার জন্য লাইসেন্সের ব্যবস্থা করা হবে এবং স্নাতকোত্তর স্তরে ভর্তিও এই পরীক্ষার ফলাফলের ওপরই নির্ভর করবে।
পর্যালোচনা বৈঠকে নেক্সট পরীক্ষাকে আন্তর্জাতিক মানে উত্তীর্ণ করার বিষয় নিয়ে আলোচনা হয়। এই পরীক্ষায় সফল ছাত্রছাত্রীদের বিদেশের স্বীকৃতি পাওয়ার বিষয়টি নিশ্চিত করার ওপর গুরুত্ব দেওয়া হয়েছে। শ্রী মানভিয়া বলেন, দেশে উন্নত মানের চিকিৎসা শিক্ষা এবং স্বচ্ছ পরীক্ষা ব্যবস্থা নিশ্চিত করতে সরকার অঙ্গীকারবদ্ধ। এর জন্য সংশ্লিষ্ট সবপক্ষের সঙ্গে কাজ করা হচ্ছে।
২০১৯-এ সংসদে ন্যাশনাল মেডিকেল কমিশন আইন পাশ হয়। উন্নত মানের স্বল্প মূল্যে চিকিৎসা শিক্ষা নিশ্চিত করতে এবং দেশের প্রতিটি প্রান্তে যাতে যোগ্য চিকিৎসক পাওয়া যায় তার জন্য ২০২০-র ২৫ ফেব্রুয়ারি এই আইন কার্যকর হয়েছে। এনএমসি স্বায়ত্ত্বশাসিত পর্ষদের মতো সিদ্ধান্ত নিতে পারে। এছাড়াও, চিকিৎসা জগতের সঙ্গে যুক্ত পেশাদারদের যথাযথ নীতি অনুসরণ করার জন্য প্রয়োজনীয় নীতি-নির্দেশিকা কমিশন তৈরি করে।
CG/CB/SB
(Visitor Counter : 181
সড়কপরিবহণওমহাসড়কমন্ত্রক
বড় যান এবং ট্রেলারে দ্বি-চক্রযান বহনের জন্য তিনটি ডেক থাকার ক্ষেত্রে নতুন বিজ্ঞপ্তি জারি করা হয়েছে
নতুন দিল্লি, ২৭ ফেব্রুয়ারি, ২০২২
কেন্দ্রীয় সড়ক পরিবহন ও মহাসড়ক মন্ত্রকের পক্ষ থেকে এ মাসের ২৫ শে ফেব্রুয়ারি একটি বিজ্ঞপ্তি জারি করা হয়েছে, যেখানে কেন্দ্রীয় মোটর পরিবহন আইন ১৯৮৯ এর ৯৩ নম্বর ধারা সংশোধন করা হয়েছে। যেখানে বলা হয়েছে যে দ্বি-চক্রযান অর্থাৎ মোটরসাইকেল বা স্কুটি বহনের ক্ষেত্রে বড় যান বা রিজিড ভেডহিকেল এবং ট্রেলারে সর্বাধিক তিনটি ডেক রাখা যেতে পারে। তবে এই ডেক চালকের কেবিনের উপর থাকবে না।
নতুন এই বিজ্ঞপ্তির ফলে এই ধরনের যানবাহনে দ্বি-চক্রযান বহনের ক্ষমতা ৪০ থেকে ৫০ শতাংশ বাড়বে বলে আশা করা হচ্ছে।
CG/ SB
(Visitor Counter : 95
রেলমন্ত্রক
কোভিড-১৯ ভাইরাস সংক্রমণ প্রতিরোধে আরও সুসংবদ্ধ প্রয়াস গ্রহণে ভারতীয় রেলের গুরুত্বপূর্ণ উদ্যোগ
নয়াদিল্লি, ০৩ এপ্রিল, ২০২০
কোভিড-১৯ ভাইরাস সংক্রমণ প্রতিরোধে সুসংবদ্ধ ব্যবস্থা গ্রহণের অঙ্গ হিসাবে ভারতীয় রেল আরও কার্যকর পদক্ষেপ গ্রহণ করেছে। রেলমন্ত্রী এবং বিভাগীয় প্রতিমন্ত্রীরা সহ রেল বোর্ডের চেয়ারম্যান গত ৫ই মার্চ থেকে সংক্রমণ প্রতিরোধে যাবতীয় প্রস্তুতি খতিয়ে দেখছেন। আধিকারিক পর্যায়ে এই প্রয়াস রেলের সমস্ত বিভাগের মধ্যে আরও কার্যকর সমন্বয় ও ব্যবস্থা গ্রহণে বড় ভূমিকা পালন করছে।
ভারতীয় রেল পরিস্থিতি মোকাবিলায় একাধিক গুরুত্বপূর্ণ পদক্ষেপ গ্রহণ করেছে। এর মধ্যে রয়েছে –
অত্যাবশ্যক সামগ্রীর সরবরাহ ও যোগান সুনিশ্চিত রাখতে দিবারাত্রি পণ্যবাহী ট্রেন চালানো হচ্ছে। গত ২৪শে মার্চ থেকে দোসরা এপ্রিল পর্যন্ত ৪ লক্ষেরও বেশি ওয়াগনকে অত্যাবশ্যক পণ্য সামগ্রী সরবরাহের কাজে লাগানো হয়েছে।
ভারতীয় রেলের কর্মীরা অত্যাবশ্যক পণ্য সামগ্রী যাতে সাধারণ মানুষের কাছে পৌঁছে দেওয়া যায়, তার জন্য দিবারাত্রি স্টেশন, কন্ট্রোল রুম এবং পণ্য ওঠা-নামার শেডগুলিতে কাজ করে চলেছেন।
পণ্যবাহী ট্রেনগুলির চলাচল তথা পণ্য ওঠা-নামার ক্ষেত্রে যাতে কোনও রকম সমস্যার সম্মুখীন না হতে হয়, তার জন্য রেলের জোনগুলিতে প্রাতিষ্ঠানিক ব্যবস্থা আরও জোরদার করা হয়েছে।
অত্যাবশ্যক পণ্য সামগ্রী মানুষের কাছে লকডাউন চলাকালীন সময়ে পৌঁছে দিতে বিশেষ পার্সেল ট্রেন চালানো হচ্ছে।
ড্যামারেজ তথা এবং সংশ্লিষ্ট নিয়ম-নীতি শিথিল করা হয়েছে, যাতে বাধ্যতামূলক ব্যবস্থা হিসাবে পরিষেবা ক্ষেত্রে ক্ষয়ক্ষতির বিষয়ে দ্রুত সিদ্ধান্ত নেওয়া যায়।
খালি ওয়াগনগুলির সুষ্ঠু যাতায়াত সুনিশ্চিত করতে কোনও রকম মাশুল নেওয়া হচ্ছে না।
রেল প্রশাসন ও সাধারণ মানুষের মধ্যে তথ্য ও পরামর্শ আদান-প্রদানের লক্ষ্যে নির্দেশক পদের আধিকারিকদের নেতৃত্বে রেল বোর্ডে কেন্দ্রীয় কন্ট্রোল সেল চালু করা হয়েছে।
দুটি হেল্পলাইন 139 ও 138 দিবারাত্রি চালু রয়েছে।
কোয়ারেন্টাইনের জন্য ১১ হাজার শয্যার পাশাপাশি, কোভিড-১৯ আক্রান্ত রোগীদের চিকিৎসার জন্য ১৭টি হাসপাতাল ও ৩৩টি হাসপাতাল ব্লকে প্রায় ৫ হাজার শয্যার বন্দোবস্ত করা হয়েছে।
রেলের ৫ হাজার কামরাকে কোয়ারেন্টাইন বা আইসোলেশন ওয়ার্ডে পরিণত করা হয়েছে। চিকিৎসা সরঞ্জাম, ব্যক্তিগত সুরক্ষা সামগ্রী ও ভেন্টিলেটর সংগ্রহ করা হয়েছে।
কর্মক্ষেত্রে করোনা প্রতিরোধমূলক ব্যবস্থা হিসাবে কর্মীদের মনোবল বাড়াতে মাস্ক ও হ্যান্ড স্যানিটাইজার দেওয়া হচ্ছে। সাবানা জল দিয়ে বারবার হাত ধোওয়ার পরামর্শ দেওয়া হচ্ছে। সামাজিক দূরত্ব বজায় রাখতে তাদের সতর্ক করা হছে।
রেলের পক্ষ থেকে পিএম-কেয়ার্স তহবিলে ১৫১ কোটি টাকা দান করা হয়েছে। এছাড়াও, রেল কর্মীরা একদিনের বেতন পিএম-কেয়ার্স তহবিলে দান করবেন।
আইআরসিটিসি-র পক্ষ থেকে আর্ত মানুষকে বিনামূল্যে খাদ্য সরবরাহ করা হচ্ছে। এখনও পর্যন্ত ২৫টি জায়গায় প্রায় ২ লক্ষ ২৫ হাজার মিল তথা খাবার বিতরণ করা হয়েছে।
রেলের কর্মীদের পাশাপাশি, চুক্তিবদ্ধ শ্রমিকদের বেতন মেটাতে ডিজিটাল পদ্ধতি অবলম্বন করা হছে।
(CG/BD/SB
প্রধানমন্ত্রীরদপ্তর
প্রধানমন্ত্রী নারী শক্তির উৎসবে মন কি বাত থেকে কয়েকটি তথ্য তুলে ধরেছেন
নয়াদিল্লি, ০৮ মার্চ, ২০২২
আজ আন্তর্জাতিক নারী দিবস। এই উপলক্ষে প্রধানমন্ত্রী শ্রী নরেন্দ্র মোদী মন কি বাত অনুষ্ঠানের কয়েকটি তথ্য তুলে ধরেছেন, যেখানে সেইসব উচ্চাকাঙ্খী মহিলাদের কথা বলা হয়েছে, যাঁরা তৃণমূল স্তরে পরিবর্তন ঘটিয়ে মহিলাদের ক্ষমতায়নের জন্য কাজ করেছেন।
এক ট্যুইট বার্তায় প্রধানমন্ত্রী বলেছেন, “#MannKiBaat - এর বিভিন্ন পর্বে আমরা মহিলাদের ক্ষমতায়নের বিভিন্ন দিক এবং যাঁরা তৃণমূল স্তরে নানা পরিবর্তন ঘটিয়েছেন, সেইসব উচ্চাকাঙ্খী মহিলাদের বিষয়ে জানিয়েছি।
‘মন কি বাত’ অনুষ্ঠানে নারী শক্তির ক্ষমতা কিভাবে প্রচার করা হয়েছে, এই ভিডিও-টিতে তা দেখানো হয়েছে”।
CG/CB/SB
(
অর্থমন্ত্রক
গঙ্গা নদীর পুনরুজ্জীবনে সহায়তার জন্য বিশ্ব ব্যাঙ্কের ৪০০ মিলিয়ন মার্কিন ডলার অর্থ সাহায্য
নয়াদিল্লী, ৭ জুলাই, ২০২০
গঙ্গা নদীর পুনরুজ্জীবনের লক্ষ্যে নমামী গঙ্গে কর্মসূচিতে সহায়তার জন্য আজ বিশ্ব ব্যাঙ্ক এবং ভারত সরকারের মধ্যে ঋণ চুক্তি স্বাক্ষরিত হয়েছে। গঙ্গা নদীর অববাহিকায় জাতীয় স্তরের দ্বিতীয় প্রকল্পটির মাধ্যমে পবিত্র এই নদীতে দূষণ নিয়ন্ত্রণ করা সম্ভব হবে এবং নদী অববাহিকার সামগ্রিক উন্নয়নমূলক কর্মসূচিগুলিকে আরও ভালোভাবে রূপায়ণ করা যাবে। উল্লেখ করা যেতে পারে গঙ্গা নদীর অববাহিকায় ৫ কোটির বেশি মানুষ বসবাস করেন।
আজ বিশ্ব ব্যাঙ্কের সাথে স্বাক্ষরিত ৪০০ মিলিয়ন মার্কিন ডলার অর্থ সাহায্যের মধ্যে ৩৮১ মিলিয়ন মার্কিন ডলার ঋণ হিসেবে এবং বাকি ১৯ মিলিয়ন মার্কিন ডলার গ্যারেন্টি হিসেবে পাওয়া যাবে। চুক্তিপত্রে ভারতের হয়ে স্বাক্ষর করেন অর্থনৈতিক বিষয়ক দপ্তরের অতিরিক্ত সচিব শ্রী সমীর কুমার খারে এবং বিশ্ব ব্যাঙ্কের হয়ে ভারতে নিযুক্ত কার্যনির্বাহী নির্দেশক মিঃ কোয়াসের খান।
এই উপলক্ষ্যে শ্রী খারে বলেন গঙ্গা ভারতের সাংস্কৃতিক, অর্থনৈতক ও পরিবেশগত সম্পদের দিক থেকে অত্যন্ত গুরুত্বপূর্ণ। এই কারণেই নমামী গঙ্গে কর্মসূচিতে গঙ্গা নদীকে দূষণমুক্ত এবং স্বাস্থ্যগত দিক থেকে সবল রাখার পরিকল্পনা করা হয়েছে। বিশ্বব্যাঙ্কের পক্ষ থেকে এই ঋণ সহায়তার ফলে গঙ্গা নদীকে দূষণমুক্ত ও পরিচ্ছন্ন করে তোলার কাজ সহজ হবে। উল্লেখ করা যেতে পারে বিশ্বব্যাঙ্ক ২০১১ সাল থেকে গঙ্গা নদীর অববাহিকায় বিভিন্ন কর্মসূচি রূপায়ণের কাজে ভারত সরকারকে সাহায্য করে আসছে।
ভারতে নিযুক্ত বিশ্বব্যাঙ্কের নির্দেশক মিঃ জুনেদ আহমেদ বলেন, গঙ্গা নদীর পুনরুজ্জীবনে নমামী গঙ্গে কর্মসূচিটি ভারত সরকারের প্রয়াসগুলিকে প্রতিফলিত করে। বিশ্ব ব্যাঙ্ক গঙ্গা নদীর অববাহিকার সামগ্রিক উন্নয়নে প্রাতিষ্ঠানিক চাহিদাগুলিকে আরও নিবিড় করতে ভারত সরকারকে সাহায্য করে যাবে।
বিশ্ব ব্যাঙ্কের সঙ্গে এই চুক্তি স্বাক্ষরের ফলে গঙ্গা অববাহিকায় অবস্থিত আরও বেশি শহরে বর্জ্য পরিচালনা পরিকাঠামোগুলির সম্প্রসারণ সম্ভব হবে। উল্লেখ করা যেতে পারে গঙ্গা নদীতে দূষণের ৮০ শতাংশই গৃহস্থলির নোংরা জল থেকে হয়ে থাকে।
(CG/BD/NS
ক্রেতা, খাদ্যএবংগণবন্টনমন্ত্রক
বহুমূল্য ধাতুতে হলমার্ক বাধ্যতামূলক
নতুন দিল্লী, ২৩শে সেপ্টেম্বর, ২০২০
বাধ্যতামূলকভাবে হলমার্ক ব্যবহারের দিকে লক্ষ্য রেখে একাধিক জুয়েলার্স এবং হলমার্ক প্রদানকারী কেন্দ্র,ব্যুরো অফ ইন্ডিয়ান স্ট্যান্ডার্ডের কাছে শংসাপত্র পেতে আবেদন করবে এবং সে ক্ষেত্রে আবেদনের সংখ্যা বহুগুনে বৃদ্ধি পাবে। এই ক্রমবর্ধমান আবেদনের সংখ্যার দিকে নজর দিয়ে সরকার ২১.০৮.২০২০ তে অনলাইনে বিআইএসের শংসাপত্র পাওয়ার ব্যবস্থার সূচনা করেছে। এর দরুন অনলাইন ব্যবস্থায় জুয়েলার্স সংস্থাগুলি নিবন্ধীকরণের আবেদন এবং তাদের দেয় অর্থ প্রদান করতে পারবে। এই ব্যবস্থাপনায় আবেদনের প্রক্রিয়ায় শারীরিক উপস্থিতির কোনো প্রয়োজন হবে না। যে সকল জুয়েলার সংশ্লিষ্ট দেয় অর্থ দিয়ে আবেদন করবে,তখনই তার নিবন্ধীকরণ অনুমোদিত হবে।
বিশুদ্ধতা এবং হলমার্ক প্রদানকারী কেন্দ্রগুলিও এই অনলাইন ব্যবস্থাপনায় নতুন কেন্দ্র চালু করার আবেদন করতে পারবে। একই সঙ্গে এই ব্যবস্থাপনায় আগের থাকা লাইসেন্সও অনলাইনে পেশ করা যাবে। স্বীকৃতিদানের সমস্ত প্রক্রিয়া যেমন হিসাব পরীক্ষা,হিসাব পরীক্ষার রিপোর্ট পেশ,স্বীকৃতিদান বা পুনর্নবীকরণ সবটাই অনলাইনে স্বয়ংক্রিয়ভাবে হবে।আবেদনকারীকে যাবতীয় তথ্য দেওয়া হবে এবং তারা আবেদনের পর সমস্ত প্রক্রিয়ার ওপর নজর রাখতে পারবে।
ডিজিটাল মাধ্যমে সম্পূর্ণ প্রক্রিয়ার দরুন গহনা শিল্পের সঙ্গে যুক্ত সংশ্লিষ্ট সব পক্ষের ব্যবসার বিশেষ সুবিধা হবে।
ভারতের যে সব জেলায় সোনার বিশুদ্ধতা পরীক্ষা এবং হলমার্ক প্রদানকারী কেন্দ্র নেই,সেখানে এই ধরনের কেন্দ্র স্থাপন করতে চাইলে সরকারের পক্ষ থেকে যন্ত্র ও সরঞ্জাম ক্রয়ের জন্য মোট খরচের ৩০ থেকে ৭৫% আর্থিক সহায়তা দেওয়া হবে।কোন্ অঞ্চলে এই কেন্দ্র গঠন করা হচ্ছে তার ওপর এই আর্থিক সহায়তার পরিমান নির্ভর করবে।
কেন্দ্রীয় ক্রেতা,খাদ্য এবং গণবন্টন প্রতিমন্ত্রী শ্রী দানভে রাওসাহেব দাদারাও আজ রাজ্যসভায় এক লিখিত প্রশ্নের উত্তরে এই তথ্য জানান।
(CG/PPM
শিল্পওবাণিজ্যমন্ত্রক
চলতি অর্থ বর্ষে ভারত রপ্তানি বাণিজ্য ক্ষেত্রে এক মাইলফলক অর্জন করেছে:শ্রী সন্তোষ কুমার সারেঙ্গী,ডিজিএফটি
কলকাতা ,৭ মে,২০২২
চলতি অর্থ বর্ষে ভারত রপ্তানি বাণিজ্য ক্ষেত্রে এক মাইলফলক অর্জন করেছে। ২০২২ সালে দেশে রপ্তানির পরিমাণ ৪১৮ বিলিয়ন মার্কিন ডলার ছড়িয়েছে বলে জানিয়েছেন কেন্দ্রীয় বাণিজ্য ও শিল্প মন্ত্রকের ডিরেক্টর জেনারেল অফ ফরেন ট্রেড এর শ্রী সন্তোষ কুমার সারেঙ্গী। কলকাতায় আজ ফেডারেশন অফ ইন্ডিয়ান এক্সপোর্ট অর্গানাইজেশনের পূর্বাঞ্চলীয় শাখা আয়োজিত এক আলোচনা সভায় তিনি বলেন আগামীদিনে এই ধারাবাহিকতা বজায় রাখতে হবে। রাশিয়া- ইউক্রেন যুদ্ধের ফলে বিশ্ব বাজারের পরিস্থিতির কথা তুলে ধরেন তিনি। এর পরিপ্রেক্ষিতে ভারতের গৃহীত পদক্ষেপের কথাও উল্লেখ করেন তিনি। শ্রী সারেঙ্গী বলেন দেশে রপ্তানি বৃদ্ধিতে ১৪ টি ক্ষেত্রে বিশেষ গুরুত্ব দেওয়া হয়েছে। উৎপাদন ক্ষমতা বৃদ্ধির উপর জোর দেন তিনি। একই প্রসঙ্গে শ্রী সারেঙ্গী আত্মনির্ভর ভারতের কথাও উল্লেখ করেন। তিনি জানান শিল্প ক্ষেত্রে উৎসাহদানে উৎপাদন সংযুক্ত উৎসাহ প্রকল্প নিয়ে আসা হয়েছে।
শ্রী সারেঙ্গী আরও জানান, দেশে সহজে ব্যবসার পাশাপাশি রপ্তানি প্রক্রিয়া সহজ করে তুলতে একাধিক পদক্ষেপ নেওয়া হয়েছে। পিএম গতি-শক্তির সুবিধার কথাও বলেন তিনি। শ্রী সারেঙ্গী বলেন দেশে বৈদ্যুতিন সামগ্রী রপ্তানির বেড়েছে। পর্যটন ও পরিষেবা ক্ষেত্রের উপর গুরুত্ব আরোপ করেন তিনি। শ্রী সারেঙ্গী বলেন ভারত-আমিরশাহী সর্বাত্মক অর্থনৈতিক অংশীদারিত্ব চুক্তি  ভারতের অর্থনীতিকে উন্নত করতে এবং নিজস্ব ভূ-অর্থনৈতিক কৌশল অনুসরণ করতে সাহায্য করবে। ভারত ও অস্ট্রেলিয়ার মধ্যে অর্থনৈতিক সহযোগিতা ও বাণিজ্য চুক্তি  স্বাক্ষরিত হয়েছে বলে জানান তিনি। রপ্তানি ক্ষেত্রের সমস্যা ও সুযোগ সুবিধা চিহ্নিত করে ডিজিএফটি- এর কাছে মতামত দেওয়ার আহ্বান জানান । তিনি আরও বলেন দেশের ২০০ টি জেলাকে রপ্তানি হাব হিসেবে চিহ্নিত করা হয়েছে। এইসব জেলায় রপ্তানিকারকদের সাহায্যার্থে উদ্যোগ নেওয়া হয়েছে।
অনুষ্ঠানে শ্যামা প্রসাদ মুখোপাধ্যায় বন্দরের চেয়ারম্যান শ্রী বিনীত কুমার জানান সহজে ব্যবসার ক্ষেত্রে এই বন্দর একাধিক পদক্ষেপ নিয়েছে। নদী পথে পণ্য রপ্তানিতে বিশেষ গুরুত্ব দেওয়া হচ্ছে বলে উল্লেখ করেন তিনি।
এদিনের অনুষ্ঠানে ফেডারেশন অফ ইন্ডিয়ান এক্সপোর্ট অর্গানাইজেশনের পূর্বাঞ্চলীয় শাখা'র চেয়ারম্যান সুশীল পাটোয়ারী সহ অন্য বিশিষ্ট ব্যক্তিবর্গ উপস্থিত ছিলেন।
CG/SS
(Visitor Counter : 10